༢༠༡༠ཟླ་༣ཚེས་༡༠ཉིན་དགེ་རྒན་ཆེན་མོ་ཨེ་ལིའོ་ཊི་སྤེར་ལིང་དང་ལྷན་དུ་བཅར་འདྲི་བྱས་པ།དྲི་བ།དེང་སང་ཨ་རིའི་སློབ་གྲྭ་ཆེན་མོ་དག་དང་དེ་བཞིན་རྒྱལ་སྤྱིའི་ནང་༼བོད་རིག་པའི་༽སྐོར་ལ་རྩོམ་ཡིག་མང་པོ་འབྲི་གི་ཡོད་རེད།དེས་ན།རྩོམ་འབྲི་དུས་གལ་ཆེ་ཤོས་ཀྱི་ཆ་རྐྱེན་ག་རེ་རེད།ལན།ཆ་རྐྱེན་གལ་ཆེ་ཤོས་དེ་ཚན་རིག་དང་མཐུན་པ་བྱེད་དགོས་པ་དེ་རེད།འདི་ལ་འགྲེལ་བཤད་སྣ་ཚོགས་ཡོད།མི་ཁ་ཤས་ཀྱིས་ཚན་རིག་དང་མཐུན་པ་ཞེས་པ་དཔེར་ན་རྫས་འགྱུར་རིག་པ་ལྟ་བུའི་ཚན་རིག་ལ་ཟེར་གི་ཡོད་རེད།ང་ཚོའི་བོད་རིག་པ་ལ་ཆ་གཞག་ན།རྒྱུ་ཆ་དང་ཁུངས་ཞིབ་ཚགས་པོར་འབྲི་དགོས་པ་རེད།ང་ཚོའི་ཀློག་མཁན་ཚོས་ཀྱང་ཁུངས་དང་རྒྱུ་ཆ་དེ་ཚོ་ཤེས་ནུས་པ་ཞིག་འབྲི་དགོས་པ་རེད།དེ་བཞིན་ང་ཚོའི་རྩོམ་ཡིག་གི་ཆ་ཤས་ཤིག་དབྱིན་ཡིག་ཏུ་བསྒྱུར་བ་ཡིན་ན།བོད་ཡིག་གི་མ་ཡིག་ཀྱང་འབྲི་དགོས་པ་རེད།ཡང་།དེང་སང་གི་བོད་རིག་པའི་ཞིབ་འཇུག་དེ་མ་དར་གོང་ལ།བོད་ལ་ཞིབ་འཇུག་གི་སློབ་སྦྱོང་མེད་པ་དེ་འདྲ་ཡང་མ་རེད།གནའ་རབས་བོད་ལ་མཁས་དབང་དང་མཁས་པ་ཧ་ཅང་མང་པོ་ཡོད་རེད།ད་དེང་རབས་ཀྱི་ཞིབ་འཇུག་སློབ་སྦྱོང་བྱེད་སྲོལ་འདི་ཕལ་ཆེར་ནུབ་ཡུལ་ནས་དར་བ་རེད།ནུབ་ཕྱོགས་སུ་སློབ་སྦྱོང་བྱེད་ཚུལ་འདི་དུས་རབས་མང་པོ་བརྒྱུད་ནས་གོང་འཕེལ་